কলকাতার রাস্তায় লক্ষ লক্ষ টাকা! ধৃত ১

কলকাতা: খাস কলকাতায় নোটের পাহাড়। লক্ষ লক্ষ টাকা উদ্ধার করল কলকাতা পুলিশ। এই ঘটনায় গ্রেফতার করা হয়েছে এক ব্যক্তিকে। উদ্ধার হয়েছে মোট ২৫ লক্ষ টাকা। কোথা থেকে এল এই বিপুল পরিমাণ টাকা?

সূত্রের খবর, বৃহস্পতিবার সন্ধ্যায় কলকাতার ওল্ড চায়না বাজার এলাকায় এক ব্যক্তিকে ঘোরাফেরা করতে দেখে সন্দেহ হয় পুলিশের। পুলিশ সূত্রে খবর, সেই সময় ওই ব্যক্তির কাছে একটি বড় ব্যাগ ছিল। সন্দেহ হওয়ায় ওই ব্যক্তিকে পাকড়াও করে হেয়ার স্ট্রিট থানার পুলিশ। পুলিশের জিজ্ঞাসাবাদের পর একাধিক অসঙ্গতি মেলে। এরপরই তার ব্যাগে তল্লাশি চালায় পুলিশ। এআর ব্যাগ খুলতেই পুলিশের চক্ষু চড়কগাছ। ব্যাগের ভিতর থরে থরে সাজানো টাকা। এত পরিমাণ টাকা নিয়ে কোথায় যাচ্ছিলেন ওই ব্যক্তি? কেনই বা ওই এলাকায় এতক্ষণ ধরে ঘোরাফেরা করছিলেন তিনি? কোনও প্রশ্নেরই উত্তর মেলেনি। এরপরই পুলিশের হাতে গ্রেফতার হয় ওই ব্যক্তি।

আরও পড়ুন: আক্রান্ত পরিযায়ী শ্রমিকদের পাশে তৃণমূল, প্রতিবাদে মহিলা সেল

জানা গিয়েছে, ধৃত হুগলির উত্তরপাড়ার বাসিন্দা। কোথা থেকে ওই টাকা তিনি নিয়ে এসেছিলেন? আর এরপরই বা কোথায় গন্তব্য ছিল ধৃত ব্যক্তির? কাকে ওই ব্যাগ হস্তান্তর করার কথা ছিল? সেইসব প্রশ্নের উত্তর খুঁজছে পুলিশ। ধৃতকে জিজ্ঞাসাবাদ করে তথ্য পেতে চাইছে পুলিশ। শনিবার ধৃতকে আদালতে তোলা হবে।

দেখুন খবর